దాశరథి సాహితీ పురస్కారం

[thumb|తెలంగాణ ప్రభుత్వం అందించే దాశరథి సాహితీ పురస్కారంలో 2023, జూలై 22న రవీంద్రభారతిలో జరిగిన పురస్కార కార్యక్రమ ప్రారంభోత్సవం (చిత్రంలో వి. శ్రీనివాస్ గౌడ్, కెవి. రమణాచారి, గోరటి వెంకన్న, రసమయి బాలకిషన్, దేశపతి శ్రీనివాస్, మామిడి హరికృష్ణ, జూలూరు గౌరీశంకర్,  [అయాచితం శ్రీధర్, దీపికారెడ్డి, మంత్రి శ్రీదేవి తదితరులు)]]
**దాశరథి సాహితీ పురస్కారం** తెలంగాణ రాష్ట్ర భాషా సాంస్కృతిక శాఖ ఆధ్వర్యంలో తెలంగాణ ప్రభుత్వం ప్రతీ సంవత్సరం దాశరథి కృష్ణమాచార్య (జూలై 22) జయంతి సందర్భంగా తెలంగాణ రాష్ట్రంలో సాహిత్యరంగంలో కృషిచేసినవారికి అందజేసే పురస్కారం.

thumb|right|సీఎం కెసీఆర్ చేతులమీదుగా 2020 దాశరథి పురస్కారం అందుకున్న తిరునగరి రామానుజయ్య

thumb|తెలంగాణ ప్రభుత్వం అందించే దాశరథి సాహితీ పురస్కారంలో 2023, జూలై 22న రవీంద్రభారతిలో జరిగిన పురస్కార కార్యక్రమంలో మాట్లాడుతున్న గోరటి వెంకన్న
## రూపకల్పన
**నా తెలంగాణ కోటి రతనాల వీణ** అని చాటిన దాశరథి కృష్ణమాచార్య జన్మదిన వేడుకలను ప్రభుత్వం అధికారికంగా నిర్వహిస్తున్న సందర్భంలో, సాహిత్యరంగంలో కృషిచేసిన వారికి ఈ 
పురస్కారంను అందజేయడం జరుగుతుంది. పురస్కార కమిటీ ఎంపిక చేసిన అవార్డు గ్రహీతకు 1,01,116 రూపాయల నగదుతోపాటు దాశరథి స్మారక అవార్డును అందిస్తారు.

## 2015
2015 తొలి దాశరథి సాహితీ పురస్కారంను కవి ఆచార్య తిరుమల శ్రీనివాసాచార్య కి అందజేయడం జరిగింది. 2015 పురస్కార ఈ కమిటీ చైర్మన్‌గా తెలుగు విశ్వవిద్యాలయం ఉపకులపతి, సభ్యులుగా విశ్రాంత ఆచార్యులు ప్రొఫెసర్ రావికంటి వసునందన్, ప్రొఫెసర్ మసన చెన్నప్పలు, కన్వీనర్‌గా సాంస్కృతికశాఖ సంచాలకులు ఉన్నారు.

## 2016
2016 దాశరథి సాహితీ పురస్కారంను కవి జె.బాపురెడ్డికి అందజేశారు.

## 2017
2017 దాశరథి సాహితీ పురస్కారంను కవి ఆచార్య ఎన్.గోపి కి అందజేశారు.

## 2018
2018 దాశరథి సాహితీ పురస్కారంను కవి వఝల శివకుమార్ కి అందజేశారు.

## 2019
2019 దాశరథి సాహితీ పురస్కారంను కవి డా. కూరెళ్ల విఠలాచార్యకి అందజేశారు. ఈ కార్యక్రమంలో సాంస్కృతికశాఖ మంత్రి వి. శ్రీనివాస్‌ గౌడ్‌, హోంశాఖ మంత్రి మహ్మద్ మహమూద్ అలీ, ప్రభుత్వ సలహాదారు కె.వి. రమణాచారి, సాహిత్య అకాడమీ చైర్మన్ నందిని సిధారెడ్డి, బీసీ కమిషన్ చైర్మన్ బి.ఎస్.రాములు, సంగీత నాటక అకాడమి చైర్మన్ బాద్మి శివకుమార్, సాంస్కృతికశాఖ సంచాలకులు మామిడి హరికృష్ణ పాల్గొన్నారు.

## 2020
2020 దాశరథి సాహితీ పురస్కారంకు కవి డా. తిరునగరి రామానుజయ్య ఎంపికవ్వగా 2020, ఆగస్టు 15న ప్రగతి భవన్ లో సీఎం కల్వకుంట్ల చంద్రశేఖర్ రావు పురస్కారం అందజేశాడు.

## 2021
2021 దాశరథి సాహితీ పురస్కారంకు తెలుగు యూనివ‌ర్సిటీ మాజీ ఉప‌కుల‌ప‌తి, సాహితీవేత్త  డాక్ట‌ర్. ఎల్లూరి శివారెడ్డి ఎంపికయ్యాడు.ఆయన 2021, జూలై 22న హైదరాబాద్ రవీంద్రభారతి లో జరిగిన కార్యక్రమంలో అవార్డుతో పాటు 1,01,116 న‌గ‌దును సాంస్కృతిక శాఖ మంత్రి వి. శ్రీనివాస్‌ గౌడ్‌ చేతుల మీదుగా అందుకున్నాడు.

## 2022
2022 దాశరథి సాహితీ పురస్కారంకు సాహితీవేత్త వేణు సంకోజు ఎంపికయ్యాడు. ఆయన 2022, జూలై 22న హైదరాబాద్ రవీంద్రభారతిలో జరిగిన కార్యక్రమంలో అవార్డుతోపాటు 1,01,116 న‌గ‌దును సాంస్కృతిక శాఖ మంత్రి వి. శ్రీనివాస్‌ గౌడ్‌ చేతుల మీదుగా అందుకున్నాడు.
## 2023
thumb|2023 దాశరథి సాహితీ పురస్కార కార్యక్రమంలో పురస్కారం అందుకుంటున్న అయాచితం నటేశ్వరశర్మ
2023 దాశరథి సాహితీ పురస్కారంకు సాహితీవేత్త అయాచితం నటేశ్వరశర్మ ఎంపికయ్యాడు. ఆయన 2023, జూలై 22న హైదరాబాద్ రవీంద్రభారతిలో జరిగిన కార్యక్రమంలో అవార్డుతోపాటు 1,01,116 న‌గ‌దును సాంస్కృతిక శాఖ మంత్రి వి. శ్రీనివాస్‌ గౌడ్‌ చేతుల మీదుగా అందుకున్నాడు. 

## 2024
2024 దాశరథి సాహితీ పురస్కారంకు జూకంటి జగన్నాథం ఎంపికయ్యాడు.

## 2025
2025 దాశరథి సాహితీ పురస్కారంకు అన్నవరం దేవేందర్ ఎంపికయ్యాడు.

## మూలాలు

## ఇతర లింకులు

వర్గం:తెలంగాణ ప్రభుత్వం
వర్గం:పురస్కారాలు
వర్గం:తెలంగాణ భాషా సాంస్కృతిక శాఖ
వర్గం:తెలంగాణ రాష్ట్ర పురస్కారాలు